### Latvijas republikas EKONOMIKAS MINISTRIJAS

### TAUTSAIMNIECĪBAS PADOME

Brīvības IELĀ 55, RĪGĀ, LV-1519, TĀLRUNIS (+371) 67013195, (+371) 29476638

Sēdes protokols Nr. 12

Rīgā 2014. gada 18.septembrī

**Sēdi vada –** Ekonomikas ministrs V.Dombrovskis

# **Ar balsstiesībām piedalās** - Tautsaimniecības padomes locekļi: I.Šure, M.Bičevskis, A.Ozols, H.Danusēvičs, J. Rozenblats, E.Baldzēns, A.Jaunsleini pārstāv A.Feldmane.

# **Pieaicinātās personas:**

|  |  |
| --- | --- |
| Satiksmes ministrijas Tranzīta politikas departamenta direktors | A.Maldups |
| Satiksmes ministrijas Tranzīta politikas departamenta pārstāve | A.Rijkure |
| Zemkopības ministrijas valsts sekretāra vietniece | R. Krieviņa |
| Finanšu ministrijas Nodokļu administrēšanas politikas nodaļas vadītājas vietnieks | R.Auziņš |
| Biedrības "Latvijas Auto" prezidents | V.Trēziņš |
| Valsts Ieņēmu dienesta ģenerāldirektores vietniece nodokļu jomā | A.Segliņa |
| Lauksaimnieku organizāciju sadarbības padomes pārstāvis | J.Ločmelis |
| Latvijas Darba devēju konfederācijas pārstāve | I.Olafsone |
| Latvijas Darba devēju konfederācijas pastāvīgā pārstāve Tautsaimniecības eksperte nozaru jautājumos | I. Kiukucāne |
| Ārlietu ministrijas pārstāvis Ārējo ekonomisko sakaru veicināšanas nodaļas vadītājs | A.Zeltiņš |
| Iepirkumu uzraudzības biroja vadītāja | D.Gaile |
| Latvijas Investīciju attīstības aģentūras Ārējās tirdzniecības veicināšanas departamenta direktore | A.Jaunzeme |
| Ekonomikas ministrijas valsts sekretāra vietnieks | A.Liepiņš |
| Tautsaimniecības padomes Enerģētikas komitejas vadītāja vietnieks | A.Treiguts |
| Ekonomikas ministrijas parlamentārā sekretāre | I.Platonova |
| Ekonomikas ministra padomniece | I.Zvaigzne |
| Ekonomikas ministrijas Uzņēmējdarbības konkurētspējas departamenta direktore | I.Beināre |
| Ekonomikas ministrijas Uzņēmējdarbības konkurētspējas departamenta direktores vietnieks | K.Soms |

# **Protokolē** -

# Tautsaimniecības padomes sekretariātsD.Freimane

# Sēdi sāk plkst. 09:00.

**Darba kārtība:**

1. Tautsaimniecības padomes 2014.gada 11.septembra sēdes protokola Nr.11 apstiprināšana.
2. Informācija par paveikto un turpmāk plānotajiem pasākumiem saistībā ar Krievijas izsludināto embargo noteiktām preču grupām un to sankciju ietekmi uz Latvijas tautsaimniecību kopumā*.*

**1.§**

**Tautsaimniecības padomes 2014.gada 11.septembra sēdes protokola Nr.11 apstiprināšana**

--------------------------------------------------------------------------------------------------

(V.Dombrovskis)

Apstiprināt Tautsaimniecības padomes *(turpmāk tekstā – TSP)* sēdes 2014.gada 11.septembra sēdes protokolu Nr.11.

**2.§**

**Informācija par paveikto un turpmāk plānotajiem pasākumiem saistībā ar Krievijas izsludināto embargo noteiktām preču grupām un to sankciju ietekmi uz Latvijas tautsaimniecību kopumā**

--------------------------------------------------------------------------------------------------

(V.Dombrovskis, A.Liepiņš, R.Krieviņa, A.Maldups, R.Auziņš, V.Trēziņs, I.Šure, A.Feldmane)

**Sēdes laikā izteiktie viedokļi un nolemtais:**

A.Liepiņš informē, ka pēc TSP sēdes tiks nosūtīti atkārtotai saskaņošanai precizētie grozījumi Ministru kabineta *(turpmāk tekstā - MK)* 2009.gada 17.jūnija noteikumos Nr.582 un 2010.gada 21.septembra noteikumos Nr.887 par darbības programmas "Uzņēmējdarbība un inovācijas" papildinājumu Ārējo tirgu apgūšana – nozaru starptautiskās konkurētspējas stiprināšana" un „Ārējo tirgu apgūšana – ārējais mārketings”, aicinot sēdes klātesošos sniegt komentārus. Paredzēts, ka šie MK noteikumi kopā ar LIAA ārējo tirgu apgūšanas plānu tiks iesniegti izskatīšanai š.g.30.septembra MK sēdē.

A.Liepiņš aicina šos abus jautājumus izskatīt š.g. 25.septembra TSP sēdē, lai š.g. 30.septembrī varētu apstiprināt MK.

R.Krieviņa informē, ka šodien vizītē Latvijā ir ieradies Eiropas Savienības Lauksaimniecības un lauku attīstības komisārs. Vizītes ietvaros tika iesniegta prasība ar piecu valstu pieprasījumu (Baltijas valstis, Somija, Polija), kas mērķēts uz konkrētu papildus finansējumu piena nozares atbalstam tām valstīm, kuras visvairāk ir cietušas no Krievijas noteiktām sankcijām.

R.Krieviņa informē, ka šonedēļ MK sēdē tika apstiprināts MK noteikumu projekts „Grozījumi Ministru kabineta 2011.gada 25.janvāra noteikumos Nr.74 „Kārtība, kādā tiek administrēti un uzraudzīti tirgus intervences pasākumi augkopības un lopkopības produktu tirgū”, papildus sarakstā iekļaujot siera un saldēta biezpiena preces, kuras uzglabā privātā glabāšanā, saņemot Eiropas Savienības tirgus regulēšanas pasākumu atbalstu.

R.Krieviņa informē, ka šonedēļ Saeimas Tautsaimniecības, agrārās, vides un reģionālās politikas komisijā ir konceptuāli atbalstīti grozījumi Publisko iepirkumu likumā, palielinot līgumcenas slieksni līdz 42 000 EUR pārtikas produktu piegādes iepirkumiem, līdz kuram iepirkumu veicējam nav jāpiemēro iepirkumu procedūras. Pašlaik grozījumi tiek virzīti Saeimā uz 2.lasījumu.

A.Maldups informē, ka pašlaik saskaņošanas procesā pēc Eiropas Komsijas norādījumiem tiek precizēti likumprojekta grozījumi „Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā”.

A.Maldups norāda, ka tiek gaidīts skaidrojums no Finanšu ministrijas par PVN atlikšanu līzingā paņemtām mašīnām. Vienlaikus notiek aktīvs darbs ar transporta un loģistikas nozares pārstāvjiem jautājumos par uzlabojumiem tranzīta nozarē.

A.Liepiņš aicina Satiksmes ministriju iesniegt statusa ziņojumu, kuru iekļaut Ekonomikas ministrijas virzītajā jautājumā uz š.g. 30.septembra MK sēdi.

A.Liepiņš aicina Satiksmes ministriju sagatavot un līdz š.g. 25.septembrim nosūtīt visu nepieciešamo informāciju ziņojuma sagatavošanai Ekonomikas ministrijas Uzņēmējdarbības konkurētspējas departamenta direktorei Ilzei Beinārei.

A.Liepiņš informē, ka Latvijas Garantiju aģentūra aicinās Autotransporta nozares pārstāvjus uz tikšanos, lai skaidrotu aktuālākos jautājumus saistībā ar „kredītu brīvdienām” autopārvadātāju jomā.

R.Auziņš informē, ka likumprojektu "Grozījumi likumā "Par nodokļiem un nodevām” š.g. 18.septembrī ir paredzēts pieņemt Saeimā 2.lasījumā.

R.Auziņš norāda, ka likumprojekts stāsies spēkā no š.g. 1.oktobra kopā ar pārejas noteikumiem, kas paredz nodokļu termiņa pagarinājumu bez nokavējuma naudas piemērošanas no Krievijas embargo noteikto sankciju ieviešanas dienas.

V.Trēziņš norāda, ka autopārvadātāju nozare seko līdzi izmaiņām likumdošanā, t.sk. atbalstot Satiksmes ministrijas aicinājumu kopā ar Finanšu ministriju un Ekonomikas ministriju skaidrot autopārvadātājiem tiesības uz valsts atbalstu „kredīta brīvdienu” saņemšanai.

A.Feldmane norāda, ka Latvijas Pašvaldību savienība izbraukuma sēdē tikās ar uzņēmējiem par Finanšu ministrijas izstrādāto Zaļo iepirkumu instrukciju, norādot, ka uzņēmējiem nav līdz galam skaidras instrukcijā iestrādātās prasības.

R.Krieviņa informē, ka tuvākajā nedēļā Zemkopības ministrija kopā ar Iepirkumu uzraudzības biroju, pašvaldībām un iesaistītājām institūcijām, t.sk. lauksaimniekiem, organizēs semināru, lai skaidrotu Zaļā iepirkuma instrukciju detalizētāk.

V.Dombrovskis aicina iesaistītajām nozaru ministrijām nosūtīt EM detalizētu aprakstu par veiktajiem un plānotajiem pasākumiem saistībā ar Krievijas embargo sankciju ietekmes mazināšanu līdz š.g. 18.septembra darba dienas beigām.

Nākamo Tautsaimniecības padomes sēdi sasaukt š.g. 25.septembrī plkst. 9:00 Ekonomikas ministrijā, 406.zālē.

Sēdi slēdz plkst. 09:30.

Sēdes vadītājs V.Dombrovskis

Sēdes protokolētāja D.Freimane